
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, Podružnica Osijek, L. Jagera 3, OIB 85821130368 za otvaranje stečajnog postupka nad dužnikom GREGORAN jednostavno društvo s ograničenom odgovornošću za ugostiteljstvo i usluge, Beli Manastir, Trg Slobode 29/a, MBS 030138690, OIB 83751735094, dana 9. ožujka 2017.


r i j e š i o  j e


OBUSTAVLJA SE se stečajni postupak nad dužnikom: GREGORAN jednostavno društvo s ograničenom odgovornošću za ugostiteljstvo i usluge, Beli Manastir, Trg Slobode 29/a, MBS 030138690, OIB 83751735094.


Obrazloženje


Dana 10.1.2017. zaprimljen je na ovome sudu prijedlog FINE Regionalni centar Osijek, Podružnica Osijek, klasa: 110-07/17-01/04 Ur. broj 04-06-17-95 od 9.1.2017. godine, za otvaranje stečajnog postupka nad dužnikom GREGORAN jednostavno društvo s ograničenom odgovornošću za ugostiteljstvo i usluge, Beli Manastir, Trg Slobode 29/a, MBS 030138690, OIB 83751735094, temeljem odredbe čl. 110. st. 1. Stečajnog zakona (NN 71/15, dalje: SZ).

U prijedlogu je navela da na dan 5.1.2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 39.403,19 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik ima 11 zaposlenih radnika.

Dostavlja popis računa i oročenih novčanih sredstava na dan 5.1.2017., te navodi da na temelju čl. 112. st. 5. SZ dužnik na ime predujma za namirenje troškova stečajnog postupka ima zaplijenjena novčana sredstva na dan 5.1.2017. u iznosu od 5.000,00 kn.

	Na ročištu radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka održanom 9.03.2017. privremeni stečajni upravitelj je ostao kod svoga podneska od 28.2.2017. a koji je zaprimljen na sudu 1.03.2017. kojim je izvijestio sud i dostavio dokaz da je žiro-račun dužnika deblokiran, te predlaže da sud temeljem odredbe čl. 128. st. 9. SZ obustavi ovaj postupak. Izjavio je da ne potražuje nikakve troškove, kako s osnova nagrade tako i s osnova stvarnih troškova.

	Zakonski zastupnik dužnika i zakonski zastupnik RH, MF, PU suglasili su se s prijedlogom privremenog stečajnog upravitelja.

	Sud je izvršio uvid u spis i dokumente u spisu i to Izvadak iz sudskog registra, Potvrda Općinskog suda u Osijeku zk odjel Osijek od 16.01.2017., Dopis HZMO od 19.01.2017., Uvjerenje MUP PU Osječko-Baranjska, PP Beli Manastir od 20.01.2017., Podnesak privremenog stečajnog upravitelja od 28.02.2017. i Potvrda FINE od 17.02.2017., te utvrdio da je dužnik postao sposoban za plaćanje pa je odlučio kao u izreci temeljem odredbe čl.128. st. 9. SZ.

U Osijeku 9. ožujka 2017.


Zapisničar:							STEČAJNI SUDAC:
Elizabeta Đeke	      				       mr. sc. Tihomir Kovačević
   

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.

D N A :
1. Dužniku 
2. Zakonski zastupnik dužnika Dejan Gregoran Beli Manastir, Trg Slobode 29/A
3. Privremeni stečajni upravitelj Davor Lamza
4. Sudski registar
5. Ministarstvo pravosuđa elektroničkom poštom
6. mrežna stranica e-Oglasna ploča sudova 

